Cât de scumpă este berea în Europa. România are printre cele mai mici prețuri, dar o altă țară ia primul loc
Berea este una dintre cele mai consumate băuturi în timpul ieșirilor în oraș. Nici această băutură nu a fost ferită de efectele inflației din ultimii ani, astfel încât costul berii a crescut semnificativ în România. Totuși, în tabloul Uniunii Europene, România continuă să aibă unele dintre cele mai scăzute prețuri din blocul comunitar.